C 214/114
ET
Euroopa Liidu Teataja
16.6.2023
Neljapäev, 19. jaanuar 2023
P9_TA(2023)0016
ELi reageering meeleavaldustele ja hukkamistele Iraanis Euroopa Parlamendi 19. jaanuari 2023. aasta resolutsioon ELi reageeringu kohta meeleavaldustele ja hukkamistele Iraanis (2023/2511(RSP)) (2023/C 214/11)
Euroopa Parlament, — võttes arvesse oma varasemaid resolutsioone Iraani kohta, eelkõige 6. oktoobri 2022. aasta resolutsiooni Jina Mahsa Amini surma ja naisõiguslastest meeleavaldajate represseerimise kohta Iraanis (1) ning 17. veebruari 2022. aasta resolutsiooni surmanuhtluse kohta Iraanis (2), samuti oma kõiki teisi resolutsioone inimõiguste olukorra kohta Iraanis, — võttes arvesse ÜRO Peaassamblee kolmanda komitee 16. novembri 2022. aasta resolutsiooni inimõiguste olukorra kohta Iraanis, — võttes arvesse ÜRO inimõiguste ülemvoliniku büroo 10. jaanuari 2023. aasta avaldust, — võttes arvesse ÜRO ekspertide 11. novembri 2022. aasta avaldust, milles kutsutakse Iraani üles lõpetama rahumeelsete meeleavaldajate surmamõistmine, — võttes arvesse 24. novembril 2022 toimunud ÜRO Inimõiguste Nõukogu erakorralist istungit Iraani Islamivabariigi teemal ja samal istungil vastu võetud resolutsiooni, — võttes arvesse Iraani Islamivabariigi inimõiguste olukorraga tegeleva ÜRO eriraportööri 22. septembri 2022. aasta, 18. juuni 2022. aasta, 13. jaanuari 2022. aasta ja 11. jaanuari 2021. aasta aruandeid, — võttes arvesse G7 välisministrite 4. novembri 2022. aasta avaldust, — võttes arvesse ELi välisasjade nõukogu 12. detsembri 2022. aasta järeldusi, — võttes arvesse Iraani isikute ja üksuste vastu suunatud sanktsioone, mille ELi nõukogu võttis vastu 12. aprillil 2021, 17. oktoobril 2022, 20. oktoobril 2022 ja 14. novembril 2022 ning nõukogu 12. detsembri 2022. aasta rakendusotsust (ÜVJP) 2022/2433 (3), — võttes arvesse Iraani Islamivabariigi sanktsioone Euroopa ja Ühendkuningriigi üksuste ja isikute suhtes, — võttes arvesse Euroopa välisteenistuse pressiesindaja 7. jaanuari 2023. aasta avaldust Mohammad Mehdi Karami ja Seyyed Mohammad Hosseini hukkamise kohta, 8. detsembri 2022. aasta avaldust Mohsen Sekari hukkamise kohta ning 15. jaanuari 2023. aasta avaldust Alireza Akbari hukkamise kohta, — võttes arvesse liidu välisasjade ja julgeolekupoliitika kõrge esindaja 25. septembril 2022. aastal ELi nimel Iraani kohta tehtud avaldust ja Euroopa välisteenistuse pressiesindaja 19. septembri 2022. aasta avaldust Jina Mahsa Amini surma kohta, — võttes arvesse Euroopa välisteenistuse pressiesindaja 9. jaanuari 2023. aasta pressiteadet Iraani Islamivabariigi suursaadiku Euroopa Liidu juures väljakutsumise kohta, — võttes arvesse Iraaniga suhtlemiseks loodud delegatsiooni juhi 22. septembri 2022. aasta, 9. novembri 2022. aasta ja 13. detsembri 2022. aasta avaldusi,
(1) (2) (3)
Vastuvõetud tekstid, P9_TA(2022)0352.
ELT C 342, 6.9.2022, lk 286.
Nõukogu 12. detsembri 2022. aasta rakendusotsus (ÜVJP) 2022/2433, millega rakendatakse otsust 2011/235/ÜVJP teatavate isikute ja üksuste vastu suunatud piiravate meetmete kohta seoses olukorraga Iraanis (ELT L 318 I, 12.12.2022, lk 36).